इस बारे में राजद के प्रदेश अध्‍यक्ष और विधान पार्षद रामचंद्र पूर्वे कहते हैं कि नीतीश सरकार में उच्‍च शिक्षा में बेहतरी की उम्‍मीद नहीं की जा सकती है। पटना विश्‍वविद्यालय बिहार का सबसे प्रतिष्ठित विश्‍वविद्यालय है। जब उसमें सहायक शिक्षकों के दो-तिहाई पद खाली हैं तो अन्‍य विश्‍वविद्यालयों की हालात को आसानी से समझा जा सकता है। बिना शिक्षक के स्‍कूलों में पढ़ाई क्‍या होगी। सरकार ने पूरी तरह शिक्षा जगत का चौपट कर दिया है। इसका खामियाजा पूरा प्रदेश भुगत रहा है।